મૂળ વાત પર પાછાં આવીએ તો, 19 વર્ષની વયમાં તે કોમ્પ્યૂટર ફિક્સિંગ અને સોફ્ટવેર ક્લિનિંગ શીખી ગયો હતો. હવે તેણે નાનાનાના પ્રોજેક્ટ પર કામ કરવાનું શરુ કર્યું. એની પહેલી રોકડી સફળતાનો ચેક રુપિયા 60,000નો મળ્યો હતો. આ પછી ત્રિશનિતને મની પ્લાનિંગ કરી પોતાની સીક્યૂરિટી કંપનીમાં ખર્ચ કરવાનો વિચાર આવ્યો હતો. અને તેણે બનાવી એ કંપની એટલે ટીએસી સીક્યૂરિટી સોલ્યૂશન. આ સાયબર સીક્યૂરિટી કંપની આજે કરોડોનો ધંધો દેશવિદેશમાં કરી રહી છે.